**Georgialaislegioona** (ukr. Грузинський національний легіон, *Hruzynskyi natsionalnyi lehion*, georg. ქართული ლეგიონი, *kartuli legioni*) on Ukrainassa toimiva sotilasosasto, joka koostuu pääsääntöisesti georgialaisista vapaaehtoisista vierastaistelijoista.

Historia
--------

Georgialaislegioona perustettiin 2014 Venäjän miehitettyä Krimin niemimaan. Aluksi siihen kuului vain 10 georgialaista, jotka tarjoituivat taistelemaan Venäjän tukemia separatisteja vastaan sekä kouluttamaan ukrainalaisia sotilaita.

Vuonna 2016 legioona integroitiin osaksi Ukrainan maavoimia.

Legioona irrotettiin 54. prikaatista. Legioona kiisti, että tämä olisi liittynyt Miheil Saakašvilin ja Petro Porošenkon välisiin erimielisyyksiin.

Venäjän hyökättyä Ukrainaan helmikuussa 2022 legioonan sotilaat olivat ensimmäisten joukossa taistelemassa Venäjän joukkoja vastaan Antonovin lentokentällä Hostomelissa. Legioona on kärsinyt kovia tappioita Bah’mutin taistelussa sekä Itä-Ukrainan rintamalla.

Marraskuussa 2022 *Le Monde* uutisoi, että legioonaan kuulunut ukrainalaissotilas olisi tappanut venäläisen sotavangin. Legioona kiisti tämän, mutta sotarikokseen mahdollisesti syyllistynyt sotilas saattoi olla georgialainen.

Koko, organisaatio ja tehtävät
------------------------------

Joulukuussa 2022 legioonaan arveltiin kuuluvan 800–1000 henkilöä, joista noin puolet oli etnisiä georgialaisia ja noin puolet muiden maiden kansalaisia. Legioona hyväksyy jäsenikseen vain sellaisia henkilöitä, joilla on aiempaa taistelukokemusta ja joilla ei ole taustaa ääriliikkeissä.

Legioona suorittaa sabotaasi-iskuja ja tiedustelua vihollislinjojen takana. Lisäksi legioona kouluttaa Ukrainan poliiseja, siviilejä ja sotilaita.

Legioonaa johtaa georgialainen Mamuka Mamulašvili. Hän on perustellut legioonan olemassaoloa sillä, että Georgialla ja Ukrainalla on yhteinen vihollinen ("venäläinen imperialismi"). Lisäksi Mamulašvili on sitä mieltä, että Ukrainan sota olisi voitu välttää, mikäli länsimaat olisivat rankaisseet Venäjää ankarammin Georgian sodan jälkeen vuonna 2008.

Lähteet
-------

1. ↑  Ukraine war: Meet the Georgian Legion joining the fight against Russia's invasion *Sky News*. Viitattu 22.2.2023. (englanniksi)
2. ↑  Georgian Legion join Ukraine Armed Force *Ukrinform*.  24.2.2016. Viitattu 22.2.2023. (englanniksi)
3. ↑  Georgian Legion Commander: we moved to another brigade within Ukrainian Armed Forces *UAWire*.  15.1.2018. Viitattu 22.2.2023. (englanniksi)
4. 1 2 3  Band of others: Ukraine’s legions of foreign soldiers are on the frontline *POLITICO*.  24.3.2022. Viitattu 22.2.2023. (englanniksi)
5. 1 2  'We Have A Common Enemy': Georgian Soldier Says Ukraine's Fight Against Russia Is His Country's, Too *Radio Free Europe/Radio Liberty*.  18.12.2022. Viitattu 22.2.2023. (englanniksi)
6. ↑  Georgian Legion Commander Denies Involvement in Russian PoW Incident *Civil Georgia*.  23.11.2022. Viitattu 22.2.2023. (englanniksi)
7. ↑  - He had no experience - VG *Archyworldys*.  17.3.2022. Viitattu 22.2.2023. (englanniksi)
8. ↑  Wagner mercenaries killed in ambush during battle for Bakhmut: Video *Newsweek*.  16.12.2022. Viitattu 22.2.2023. (englanniksi)
9. ↑  The Wolves Leading the Pack: Inside a Key Foreign Unit Fighting to Protect Ukraine *Military.com*.  24.8.2022. Viitattu 22.2.2023. (englanniksi)
10. ↑  Mamuka Mamulashvili, Commander of the Georgian Legion: Ukraine is the only country to take on the challenge of the barbaric terrorist state that is Russia *Ukrainska Pravda*. Viitattu 22.2.2023. (englanniksi)
11. ↑  Georgia mourns two fighters killed in Ukraine *France 24*.  25.3.2022. Viitattu 22.2.2023. (englanniksi)